ddrg/super_eurlex huggingface dataset:
1)

Følgende artikel indsættes: »Artikel 1a 1. Programmet for 2006 fortsætter overvågningen af udbredelsen og brugen af informations- og kommunikationsteknologi (IKT) i hele økonomien og formidlingen af god praksis. Programmet har følgende mål: a) at følge resultaterne i medlemsstaterne og sammenligne dem med de bedste i verden, idet man, i det omfang det er muligt, bruger de officielle statistikker b) at støtte medlemsstaternes indsats for at stimulere brugen af IKT på nationalt, regionalt og lokalt plan, gennem analyse af god praksis og ved den supplerende fælles udvikling af mekanismer til udveksling af erfaringer c) at analysere de økonomiske og samfundsmæssige konsekvenser af informationssamfundet med henblik på at lette de politiske drøftelser, navnlig hvad angår konkurrenceevne, vækst og beskæftigelse samt social integration. 2. Programmets aktiviteter går på tværs af forskellige sektorer og supplerer Fællesskabets foranstaltninger på andre områder. Tiltagene vil ikke overlappe det arbejde, der udføres inden for samme områder under andre fællesskabsprogrammer. Programmets foranstaltninger vedrørende benchmarking, god praksis og samordning af politikker skal tilsigte at nå målene i Kommissionens meddelelse af 2. februar 2005 til Det Europæiske Råds forårsmøde »Vækst og beskæftigelse: en fælles opgave — Et nyt afsæt for Lissabon-strategien«, som sigter mod at stimulere udbredelsen af IKT i forlængelse af e-Europa-handlingsplanerne og navnlig fremme bredbånd, e-forvaltning, e-business, e-sundhed og e-læring, og målene i Kommissionens meddelelse af 1. juni 2005»i2010 — Et europæisk informationssamfund som middel til vækst og beskæftigelse«, som fremmer en åben og konkurrencedygtig digital økonomi. 3. Formålet med programmet er endvidere at skabe en fælles ramme for samspil på europæisk plan mellem forskellige aktører på nationalt, regionalt og lokalt plan.«
(21)

Det blev konkluderet, at der ikke var tale om absorption i betydningen i artikel 12, stk. 2, i grundforordningen, da der ikke kunne konstateres noget fald i eksportprisen, og da det fald, der var konstateret i videresalgspriserne i Fællesskabet for natriumcyclamat med oprindelse i Kina, var mindre, end man kunne have ventet i betragtning af ændringerne i vekselkursen.
(2)

Det lykkedes at udrydde sygdommen i delstaten Nordrhein-Westfalen, og den godkendte udryddelsesplan for visse dele af denne delstat blev ophævet ved Kommissionens beslutning 2005/58/EF af 26. januar 2005 om ændring af beslutning 2003/135/EF for så vidt angår afslutning af planerne for udryddelse og vaccination i delstaterne Niedersachsen og Nordrhein-Westfalen samt planen for udryddelse i delstaten Saarland (Tyskland) (3).
(1)

Ved Kommissionens beslutning 2004/696/EF af 14. oktober 2004 om listen over programmer for udryddelse og overvågning af visse typer TSE, hvortil der kan ydes EF-tilskud i 2005 (2), opstilles en liste over de programmer, medlemsstaterne har indsendt til Kommissionen, vedrørende udryddelse og overvågning af transmissible spongiforme encephalopatier (TSE), hvortil der kan ydes EF-tilskud i 2005. I nævnte beslutning fastsættes endvidere den foreslåede procentsats og det maksimale tilskud til hvert program.
(4)

Som anført i betragtning 137 i forordning (EF) nr. 258/2005 og efter at have konsulteret alle berørte interesserede parter er tilsagnet i dets nuværende form ikke længere hensigtsmæssigt. Af denne grund og i overensstemmelse med de relevante bestemmelser i det pågældende tilsagn, som giver Kommissionen mulighed for ensidigt at trække godtagelsen af tilsagnet tilbage, har Kommissionen besluttet at trække godtagelsen af tilsagnet tilbage.
(4)

Der er endnu ikke udpeget et EF-referencelaboratorium for mund- og klovesyge, og indtil da tages der udgangspunkt i rapporten fra FAO World Reference Laboratory for Foot-and-Mouth Disease om en liste over prioriterede antigener, der anbefales for antigenbanker, som blev godkendt af det tekniske udvalg under FN's Levnedsmiddel- og Landbrugsorganisations (FAO) Europæiske Kommission for Bekæmpelse af Mund- og Klovesyge (EUFMD) på EUFMD's 36. samling.
(1)

Rådet vedtog den 23. februar 2004 afgørelse 2004/188/FUSP om udnævnelse af Bartholomew Kevin Carty til missionschef/politichef for EUPM for et år fra den 1. marts 2004.
DA Den Europæiske Unions Tidende L 11/31

RÅDETS AFGØRELSE

af 22. december 2004

om beskikkelse af et græsk medlem af Det Økonomiske og Sociale Udvalg

(2005/21/EF, Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 259,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),

under henvisning til den kandidatliste, som den græske regering har forelagt, og

efter at have indhentet udtalelse fra Kommissionen for De Europæiske Fællesskaber —

TRUFFET FØLGENDE AFGØRELSE:

Eneste artikel

Konstantinos POUPAKIS beskikkes som medlem af Det Økonomiske og Sociale Udvalg som efterfølger for Ioannis MANOLIS for den resterende del af dennes mandatperiode, dvs. indtil den 20. september 2006.

Udfærdiget i Bruxelles, den 22. december 2004. På Rådets vegne C. VEERMAN Formand

(1) EFT L 253 af 21.9.2002, s. 9.
DA Den Europæiske Unions Tidende L 11/29

RÅDETS AFGØRELSE

af 22. december 2004

om beskikkelse af et østrigsk medlem af Det Økonomiske og Sociale Udvalg

(2005/19/EF, Euratom)

RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 259,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),

under henvisning til den kandidatliste, som den østrigske regering har forelagt, og

efter at have indhentet udtalelse fra Kommissionen for De Europæiske Fællesskaber –

TRUFFET FØLGENDE AFGØRELSE:

Eneste artikel

Hans KLETZMAYR beskikkes som medlem af Det Økonomiske og Sociale Udvalg som efterfølger for Rudolf STRASSER for den resterende del af dennes mandatperiode, dvs. indtil den 20. september 2006.

Udfærdiget i Bruxelles, den 22. december 2004. På Rådets vegne C. VEERMAN Formand

(1) EFT L 253 af 21.9.2002, s. 9.
(1)

Ifølge artikel 7, stk. 2, i fælles aktion 2005/826/FUSP bemyndiger Rådet Den Udenrigs- og Sikkerhedspolitiske Komité til at træffe relevante afgørelser i overensstemmelse med traktatens artikel 25, herunder beføjelse til at udnævne en chef for EUPAT efter indstilling fra generalsekretæren/den højtstående repræsentant.
(1)

Ved Kommissionens beslutning 96/355/EF (2), fastsættes det, at »Ministère de la pêche et des transports maritimes — Direction de l’océanographie et des pêches maritimes — Bureau du contrôle des produits halieutiques (MPTM-DOPM-BCPH)« er den kompetente myndighed i Senegal for kontrol og attestering af, at fiskevarer og akvakulturprodukter opfylder kravene i direktiv 91/493/EØF.
DA Den Europæiske Unions Tidende L 31/61

KOMMISSIONENS BESLUTNING

af 2. februar 2005

om fastsættelse af den periode, efter hvilken rabiesvaccination anses for gyldig

(meddelt under nummer K(2005) 190)

(EØS-relevant tekst)

(2005/91/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (1), særlig artikel 20, og

ud fra følgende betragtninger:

(1) I forordning (EF) nr. 998/2003 fastsættes der dyresundhedsmæssige betingelser for ikke-kommerciel transport af hunde, katte og fritter samt bestemmelser om kontrol i forbindelse hermed.

(2) Nævnte forordning foreskriver, at selskabsdyr skal ledsages af et pas, hvori det attesteres, at der er foretaget en gyldig vaccination, i givet fald en revaccination, mod rabies i overensstemmelse med anbefalingerne fra det laboratorium, der har fremstillet vaccinen.

(3) I anbefalingerne fra producenten af vaccinen er der en klar angivelse af, hvornår immunitetsperioden udløber, og inden hvilken dato revaccinationen skal foretages.

(4) Forordning (EF) nr. 998/2003 indeholder ingen bestemmelser om den nødvendige periode for udvikling af immunitet mod rabies. Af hensyn til klarheden i fællesskabslovgivningen er det nødvendigt at fastsætte en periode, efter hvilken rabiesvaccinationen eller revaccinationen bør anses for gyldig.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Med henblik på anvendelsen af artikel 5, stk. 1, litra b), i forordning (EF) nr. 998/2003 og uden at det berører bestemmelserne i forordningens artikel 6 og 8, anses en rabiesvaccination for gyldig efter 21 dage fra datoen for afslutningen af den af producenten påkrævede vaccinationsprotokol for den primære vaccination i det land, hvor vaccinationen foretages.

Rabiesvaccinationen anses dog for gyldig fra datoen for revaccinationen, hvis vaccinen gives inden for den af producenten angivne gyldighedsperiode for en tidligere vaccination i det land, hvor den tidligere vaccination blev foretaget. Vaccinationen anses for en primær vaccination, hvis der ikke foreligger et sundhedscertifikat, hvori den tidligere vaccination attesteres.

Artikel 2

Denne beslutning anvendes fra den 7. februar 2005.

Artikel 3

Denne beslutning er rettet til medlemsstaterne.

Udfærdiget i Bruxelles, den 2. februar 2005. På Kommissionens vegne Markos KYPRIANOU Medlem af Kommissionen

(1) EUT L 146 af 13.6.2003, s. 1. Senest ændret ved Kommissionens forordning (EF) nr. 2054/2004 (EUT L 355 af 1.12.2004, s. 14).
(1)

Ved Kommissionens beslutning 98/695/EF (2) fastsættes det at »Dirección General de Control Sanitario de Productos y Servicios (DGCSPS) de la Secretaría de Salud« er den kompetente myndighed i Mexico for kontrol og attestering af, at fiskevarerne og akvakulturprodukterne opfylder kravene i direktiv 91/493/EØF.
DA Den Europæiske Unions Tidende L 16/59

KOMMISSIONENS BESLUTNING

af 14. januar 2005

om ændring af beslutning 2001/556/EF for så vidt angår optagelse af virksomheder i Indien på midlertidige lister over tredjelandsvirksomheder, hvorfra medlemsstaterne har tilladelse til at importere gelatine til konsum

(meddelt under nummer K(2004) 4543)

(EØS-relevant tekst)

(2005/33/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), særlig artikel 2, stk. 4, og

ud fra følgende betragtninger:

(1) Ved Kommissionens beslutning 2001/556/EF af 11. juli 2001 om midlertidige lister over tredjelandsvirksomheder, hvorfra medlemsstaterne tillader indførsel af gelatine til konsum (2), opstilles der midlertidige lister over tredjelandsvirksomheder, hvorfra medlemsstaterne har tilladelse til at importere gelatine til konsum.

(2) Indien har forelagt en liste over virksomheder, der fremstiller gelatine til konsum, og som myndighederne bekræfter, opfylder fællesskabsbestemmelserne.

(3) De pågældende virksomheder bør derfor optages på de lister, der blev opstillet ved beslutning 2001/556/EF.

(4) Eftersom der endnu ikke er foretaget kontrol på stedet, gælder der ikke nedsat kontrolhyppighed for import fra sådanne virksomheder, jf. Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3).

(5) Beslutning 2001/556/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Bilaget til beslutning 2001/556/EF ændres som angivet i bilaget til nærværende beslutning.

Artikel 2

Denne beslutning anvendes fra den 23. januar 2005.

Artikel 3

Denne beslutning er rettet til medlemsstaterne.

Udfærdiget i Bruxelles, den 14. januar 2005. På Kommissionens vegne Markos KYPRIANOU Medlem af Kommissionen

(1) EFT L 243 af 11.10.1995, s. 17. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33).

(2) EFT L 200 af 25.7.2001, s. 23. Senest ændret ved tiltrædelsesakten af 2003 (EUT L 236 af 23.9.2003, s. 381).

(3) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1).

BILAG

I bilaget indsættes følgende tekst i alfabetisk orden efter ISO-kode:
(1)

I direktiv 96/23/EF er det fastsat, at optagelse eller opretholdelse på de lister over tredjelande, der er omhandlet i fællesskabslovgivningen, og hvorfra medlemsstaterne kan indføre dyr og primærprodukter af animalsk oprindelse, som er omfattet af direktivet, er betinget af, at de pågældende tredjelande forelægger en plan med oplysninger om de garantier, de stiller med hensyn til overvågning af de grupper af restkoncentrationer og stoffer, som er omhandlet i direktivet. Direktivet indeholder endvidere visse bestemmelser om frister for forelæggelse af planer.
1)

Artikel 3, stk. 2, affattes således: »2. Indenlandske flytninger som omhandlet i stk. 1 fritages fra udtransportforbuddet af den kompetente myndighed, under forudsætning af at: a) dyrene har oprindelse i en besætning, der er vaccineret i overensstemmelse med et vaccinationsprogram, som er fastlagt af den kompetente myndighed, og b) dyrene i) er blevet vaccineret mod den/de serotype(r), der forekommer eller kan forekomme i et epidemiologisk relevant oprindelsesområde, mere end 30 dage, men under 12 måneder forud for datoen for flytningen, eller ii) er under to måneder gamle på datoen for flytningen og transporteres til en bedrift med henblik på opfedning; denne bedrift skal være beskyttet mod vektorangreb, registreret af den kompetente myndighed og godkendt til opfedning.«
(4)

Eftersom der endnu ikke er foretaget kontrol på stedet, bør muligheden for nedsat kontrolhyppighed i henhold til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), ikke anvendes på import fra denne virksomhed.
(5)

Desuden har et begrænset antal virksomheder ydet en stor indsats for at opfylde de strukturelle krav, der er fastsat i EF-lovgivningen. Som følge af visse ganske særlige tekniske begrænsninger er virksomhederne imidlertid ikke i stand til at afslutte forbedringen af deres anlæg inden udløbet af den fastsatte frist. De bør følgelig have mere tid til at fuldende disse forbedringer.
(3)

Navnlig er »Public Health Department (PHD) under the Ministry of Health and the Environment (MHE)« i stand til effektivt at føre kontrol med, om de gældende bestemmelser overholdes.
(1)

Ved Kommissionens beslutning 96/609/EF (2) fastsættes det, at »Ministère de l’Agriculture et des Ressources Animales — Direction Générale des Ressources Animales (MARA-DGRA)« er den kompetente myndighed i Côte d'Ivoire for kontrol og attestering af, at fiskevarer og akvakulturprodukter opfylder kravene i direktiv 91/493/EØF.
(2)

USA har anmodet om, at listen ændres for så vidt angår registreringerne for dette land, således at der føjes et team til listen, og et team udgår.
(2)

I overensstemmelse med Kommissionens beslutning 2004/666/EF af 29. september 2004 om indførelse af vaccination som supplement til foranstaltningerne til bekæmpelse af infektioner med lavpatogen aviær influenza i Italien og om særlige foranstaltninger til kontrol af flytninger samt om ophævelse af beslutning 2002/975/EF (6) er der godkendt et nyt vaccinationsprogram for et område i Italien, som er mindre end området under vaccinationskampagnen i henhold til beslutning 2002/975/EF. Det nye program gennemføres med en bivalent vaccine, der indeholder aviær influenza af både subtype H5 og H7. Denne slags vaccination fortsætter mindst indtil den 31. december 2005. Beslutning 2004/666/EF indeholder desuden et forbud mod handel inden for EF med levende fjerkræ og rugeæg, der kommer fra og/eller har oprindelse i vaccinationsområdet, og bestemmelser om vilkårene for handel inden for EF med fersk kød fra vaccineret fjerkræ, jf. artikel 3 i beslutning 2004/666/EF.
(4)

Eftersom der endnu ikke er foretaget kontrol på stedet, gælder der ikke nedsat kontrolhyppighed for import fra den pågældende virksomhed, jf. Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3).
(6)

Det er også nødvendigt at opstille en liste over godkendte virksomheder, fabriksfartøjer og kølehuse samt en liste over fryseskibe, som er udstyret i overensstemmelse med kravene i Rådets direktiv 92/48/EØF af 16. juni 1992 om fastsættelse af minimumshygiejneregler for fiskerivarer fremstillet om bord på visse fartøjer i overensstemmelse med artikel 3, stk. 1, litra a), nr. i), i direktiv 91/493/EØF (2). Disse lister bør opstilles på grundlag af en meddelelse fra DGSVA til Kommissionen.
(6)

Det er også nødvendigt at opstille en liste over godkendte virksomheder, fabriksfartøjer og kølehuse samt en liste over fryseskibe, som er udstyret i overensstemmelse med kravene i Rådets direktiv 92/48/EØF af 16. juni 1992 om fastsættelse af minimumshygiejneregler for fiskerivarer fremstillet om bord på visse fartøjer i overensstemmelse med artikel 3, stk. 1, litra a), nr. i), i direktiv 91/493/EØF (2). Disse lister bør opstilles på grundlag af en meddelelse fra DF til Kommissionen.
Med henvisning til Deres brev af 9. september 2005 skal jeg hermed bekræfte de opgaver og det mandat for Observatørmissionen i Aceh (AMM), der er fastsat i punkt 2 i Deres brev, jf. bilag I.

Jeg vil også gerne give udtryk for, at jeg er enig i, at det for at gøre det lettere at opfylde mandatet for AMM, der er oprettet i henhold til det aftalememorandum (MoU) mellem Republikken Indonesiens regering og Acehs Befrielsesbevægelse (GAM), der blev undertegnet den 15. august 2005 i Helsingfors, med henblik på at fremme en fredelig, samlet og varig løsning på problemet i Aceh inden for rammerne af Indonesien som enhedsrepublik, er nødvendigt med en lovgivningsramme.

Det glæder mig derfor at kunne foreslå lovgivningsrammen i bilag II, som fastlægger status, privilegier og immuniteter for AMM og dens personale med henblik på opfyldelse af dens mandat. For Indonesiens regering er denne lovgivningsramme baseret på indonesisk lov nr. 2 af 25. januar 1982 vedrørende ratifikation af konventionen om særlige missioner, New York 1969.

Jeg ville være Dem taknemmelig, hvis De på Den Europæiske Unions vegne kunne bekræfte, at De accepterer de pågældende bestemmelser, og ligeledes meddele mig, at De er indforstået med, at dette brev og dets bilag sammen med Deres svar udgør et juridisk bindende instrument mellem Indonesiens regering og Den Europæiske Union. Instrumentet træder i kraft på dagen for underskriften i Deres svar. Såfremt Deres svar modtages på en senere dato, vil Indonesiens regering anvende instrumentet midlertidigt fra den 15. september 2005. Det kan ændres ved fælles overenskomst og udløber den 15. marts 2006, medmindre det forlænges i endnu en periode på indtil 6 måneder ved fælles overenskomst.

Bestemmelserne vedrørende status, privilegier og immuniteter for AMM og dens personale vil fortsat finde anvendelse, indtil alt AMM-personale har forladt Republikken Indonesien, og indtil der i givet fald foreligger en endelig løsning på alle udestående erstatningskrav i henhold til punkt 16 i bilag II.

Med venlig hilsen

Yours sincerely,
(2)

Der er blevet syv pladser som medlem af Regionsudvalget ledig efter udløbet af mandatperioden for Jean-Pierre BAZIN (FR), Marc BELLET (FR), Yannick BODIN (FR), Mireille KERBAOL (FR), Robert SAVY (FR) og Jacques VALADE (FR), hvilket Rådet blev underrettet om den 9. april 2004, og efter udløbet af mandatperioden for Valéry GISCARD d'ESTAING (FR), hvilket Rådet blev underrettet om den 7. august 2004. Der er blevet en plads som medlem af Regionsudvalget ledig, efter at Claude GIRARD (FR) er afgået ved døden, hvilket Rådet blev underrettet om den 9. april 2004. Der er blevet to pladser som medlem af Regionsudvalget ledige, efter at Philippe RICHERT (FR) og efter at Augustin BONREPAUX (FR)er trådt tilbage, hvilket Rådet blev underrettet om henholdsvis den 11. november 2004 og den 22. december 2004. Der er blevet tre pladser som suppleant til Regionsudvalget ledige efter udløbet af mandatperioden for Nicole GUILHAUDIN (FR), Alain PERELLE (FR) og Marie-Françoise JACQ (FR), hvilket Rådet blev underrettet om den 9. april 2004. Der er blevet tre pladser som suppleant til Regionsudvalget ledige, efter at Claudy LEBRETON (FR), Mireille LACOMBE (FR) og Ambroise GUELLEC (FR) er trådt tilbage som suppleanter, hvilket Rådet blev underrettet om henholdsvis den 13. oktober 2004, den 22. december 2004 og den 19. januar 2005 —
DA Den Europæiske Unions Tidende L 11/30

RÅDETS AFGØRELSE

af 22. december 2004

om beskikkelse af et fransk medlem af Det Økonomiske og Sociale Udvalg

(2005/20/EF, Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 259,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 2002/58/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),

under henvisning til den kandidatliste, som den franske regering har forelagt, og

efter at have indhentet udtalelse fra Kommissionen for De Europæiske Fællesskaber —

TRUFFET FØLGENDE AFGØRELSE:

Eneste artikel

Nicole PRUD'HOMME beskikkes som medlem af Det Økonomiske og Sociale Udvalg som efterfølger for Jacques VOISIN for den resterende del af dennes mandatperiode, dvs. indtil den 20. september 2006.

Udfærdiget i Bruxelles, den 22. december 2004. På Rådets vegne C. VEERMAN Formand

(1) EFT L 253 af 21.9.2002, s. 9.